Producătorii agricoli cer să fie vaccinați prioritar: Doar fermierii sănătoși pot produce hrană sănătoasă.
Producătorii agricoli cer să fie vaccinați prioritar. Ei spun că doar fermierii sănătoși pot produce hrană sănătoasă.
Federația Națională PRO AGRO cere ca Strategia Națională de Vaccinare să fie adaptată, iar din dozele de vaccin disponibile să fie vaccinați, prioritar, și lucrătorii din Agricultură și din Industria Alimentară.Federația Națională PRO AGRO mai cere ca, în momentul adaptării Strategiei Naționale de Vaccinare, partenerii sociali, mediul asociativ, să fie consultați, "în acest mod fiind posibilă organizarea facilă a campaniei de vaccinare"."Securitatea alimentară nu poate fi menținută decât asigurând sănătatea și securitatea tuturor lucrătorilor din Agricultură și din Industria Alimentară, aceștia riscându-și propria sănătate de la apariția pandemiei pentru asigurarea necesarului de alimente populației", arată Federația Națională PRO AGRO.